**Depatman Agrikilti Etazini**

**Devlopman Riral**

**Sant Sèvis Kliyan**

4300 Goodfellow Blvd, St. Louis, MO

63120

Vwa 800-414-1226

TDD/TTY 800-438-1832

Faks 314-457-4430

Chè Pwopriyetè Kay:

**Rezon Ki Fè N Ap Ekri W:**

Prezidan an deklare yon dezas e petèt sa te gen enpak nan zòn kote pwopriyete w la ye. Nou vle asire ke ou okouran de asistans ke nou ka founi nan ka kote move tan grav sa yo te gen enpak sou pwopriyete w ou revni w.

**Sa ki Disponib Pou Ou Si W Te Sibi Enpak:**

* Si dezas la te domaje pwopriyete w, tanpri kontakte nou pou w jwenn yon pake reklamasyon. Pake reklamasyon sa a pral esplike fason pou w travay ak ajans asirans ou ansanm ak USDA.
* Si w gen reparasyon asirans ou pa kouvri e si revni w kalifye pou sa, petèt ou ka jwenn yon prè nan men Ofis Gouvènman nan lokal ou. Tanpri kontakte Ofis Gouvènman nan lokal ou pou plis enfòmasyon sou pwogram prè yo.
* Si revni w diminye plis pase 10% e l ap kontinye diminye pou tan k ap vini yo, ou kapab mande yon pake asistans peman. Nou pral revize enfòmasyon ou ban nou yo pou detèmine si w kalifye pou asistans peman oubyen yon ogmantasyon nan asistans ke w deja ap resevwa.
* Si w gen depans pou reparasyon ki anplis oubyen depans yo pap ranbouse w pou yo oubyen ou te pèdi travay ou akoz tanpèt la, ou kapab mande yo pake peryòd gras. Nou pral revize enfòmasyon ou ban nou yo pou detèmine si w kalifye pou yon peryòd gras sou peman w yo. Peryòd gras sa a se lè n fè w pa peye sa w dwe yo pou yon peryòd tan e ou kapab gen pou peye yo pi devan. Kontakte nou pou mande yon aplikasyon.

**Fason Pou Ou Kontakte Nou:**

Ou kapab kontakte yon Reprezantan Sèvis Kliyan a 1-800-414-1226 ou TDD/TTY 1-800-438-1832. Nou disponib soti 7 a.m. a 5 p.m. Lendi a Vandredi Tan Santral. Tanpri gen nimewo kont ou ak nimewo sekirite sosyal ou disponib lè w ap rele.

**Fason Pou Kontakte FEMA (Ajans Federal pou Jere Ijans):**

Ou kapab twouve w nan sitiyasyon kote asirans pèsonèl ou a pap kouvri domaj tanpèt la. Si sa rive, tanpri kontakte FEMA a (800) 621-3362 ou TTY (800) 462-7585 pou asistans anplis ki posib. Ou kapab kontakte FEMA tou a [www.DisasterAssistance.gov.](http://www.DisasterAssistance.gov/)

Sensèman,

Sant Sèvis Kliyan

USDA se yon founisè opòtinite, yon patwon ak yon pretè ki egal.